Ібн Халдун

Ібн Халдун (27. мая 1332, Туніс — 17. марца 1406, Кагіра) — быв арабскый вченый і сполоченьскый дїятель. Сам себе тримав за історіка, але шырька ёго інтересів і ёго іновації на полю наукы уможнюють го признати ай за філозофа історії (твердив, же екзістують даякы прінціпы, котры суть дослїджовательны тай з котрыма ся історія керує), за соціолоґа (як єден з першых пропоновав становлїня наукы о громадї на науковій основі), за філозофа (крітізовав традічну арабску філозофію, шпеціално єй новоплатоньскы елементы), муслімского теолоґа, історіка і теоретіка наукы ітд.

Катеґорія:Історіци